རྒྱལ་སྤྱིའི་བརྒྱུད་ལམ་སི་ཨན་བྷི་སི་ཐོག་ཏུ་གནས་ཚུལ་སྤེལ་བར་གཞིགས་ན།ཟླ་སྔོན་མར་ཨ་རིའི་སྲིད་འཛིན་ཊོམ་གྱི་བུ་མོ་དང་སློབ་སྟོན་པ་གཙོ་གྲས་ཨི་ཝན་ཀ་ཊོམ་གྱི་ཚོང་རྟགས་གསར་པ་༡༦ལ།རྒྱ་ནག་ནང་དུ་ཚོང་འགྲེམས་བྱེད་པའི་སྔོན་འགྲོའི་ཆོག་མཆན་ཐོབ་ཡོད་འདུགཨ་རིའི་མི་སེར་གྱི་བཟང་སྤྱོད་དང་འགན་འཁྲི་ཚོགས་པ་ཞེས་པ་དེས་མོའི་ཕ་སྲིད་འཛིན་ཊོམ་གྱིས་རྒྱ་ནག་དང་ཚོང་དམག་རྒྱག་བཞིན་པའི་སྐབས་སུ།མོ་ལ་རྒྱ་ནག་ནང་དུ་ཚོང་རྒྱག་ཆོག་པའི་ཆོག་མཆན་ཐོབ་པ་དེ་ནི་དོགས་གཞི་ཞིག་ཡིན་ཁར།སྲིད་འཛིན་ཊོམ་གྱི་ཚོང་དམག་ལ་བརྟེན་ནས་ཁོང་གི་ནང་མིར་རྒྱ་ནག་ནང་ཚོང་རྒྱག་ཆོག་པའི་ཆོག་མཆན་ཐོབ་པ་དེ་ནི་རྒྱ་ནག་གི་སྤྲེལ་ལད་ཡིན་དང་།ཡང་ན་སྲིད་འཛིན་ཊོམ་གྱིས་རང་གི་ནང་མའི་ཁེ་ཕན་ལ་བལྟས་ནས་ཕྱི་འབྲེལ་སྲིད་བྱུས་བཟོས་པ་ཡིན་པ་སོགས་བཟང་སྤྱོད་ཀྱི་དོགས་གཞི་ཞིག་ཡིན་སྐོར་་བརྗོད་འདུག